Keskiviikkona 18.7. Mäntyharjun kulttuuripalvelut tarjoaa lapsille ja perheille kesäistä lasten ohjelmaa Iso-Pappilan museon pihapiirissä. Tähtenä on potkuhousutrubaduuri Vesa Tuovinen. Potkuhousutrubaduuri laulaa, soittaa, leikittää ja laulattaa lapsia omilla ja lainatuilla lastenlauluilla. Potkuhousun soitinrepertuaarista löytyy ainakin kitara, pasuuna ja trumpetti. Ohjelmassa on kaksi musiikkisettiä n. puolen tunnin musiikkisettiä klo 13 ja klo 15. Potkuhousun kuvia löytyy www.potkuhousut.com/ohjelmat.html Iso-Pappilassa on muutenkin ajateltu vanhempiensa mukana tulevia lapsivieraita. Iso-Pappilan keppihevoset odottavat hoitajia ja ratsastajia. Pihapelejä löytyy myös. Museokierroksen yhteyteen on myös kehitelty lapsiperhevieraille tehtäviä. Lapset voivat auttaa museokissa Miisaa löytämään kadonneet poikasensa. Museoliiton lasten museopassit tehtävineen on saatavilla myös meidän museostamme. Lue lisää lasten museopassista https://museot.fi/lapsille
Potkuhousutrubaduuri laulaa ja laulattaa Iso-Pappilassa
Keskiviikkona 18.7. Mäntyharjun kulttuuripalvelut tarjoaa lapsille ja perheille kesäistä lasten ohjelmaa Iso-Pappilan museon pihapiirissä. Tähtenä...